Die Eurofighter Typhoon is 'n tweeling-enjin, kanard-deltavlerk, multirolvegvliegtuig. Die Typhoon is ontwerp en word vervaardig deur 'n konsortium van drie maatskappye. BAE Systems, Airbus Groep en Alenia Aermacchi, deur 'n gesamentlike houermaatskappy, Eurofighter Jagdflugzeug GmbH, wat in 1986 gestig is. Die projek word bestuur deur die NATO Eurofighter and Tornado Management Agency, wat ook optree as die primêre kliënt. Die nooiensvlug van die Eurofighter prototipe was op 27 Maart 1994 in Beiere, geloods deur DASA se hooftoetsvlieënier Peter Weger. Op 9 Desember 2004 het die Eurofighter Typhoon IPA4 begin met drie maande se koue-omgewingsproewe by die Vidsel Lugbasis in Swede, wat ten doel gehad het om die operasionele gedrag van die vliegtuig en sy stelsels in temperature tussen -25 en 31°C te verifieer. Die eerste vlug van die instrumentasieproduksievliegtuig 7 (IPA7), die eerste tenvolle toegeruste Tranche 2-vliegtuig, was by EADS se Manching-vliegveld op 16 Januarie 2008. Lys van vegvliegtuie "1994: Maiden flight for future fighter jet." BBC News, 27 Februarie 1994. URL besoek: 19 Maart 2008.